pythainlp/thai-wiki-dataset-v3 huggingface dataset:
จอนนี คิม

โจนาธาน ย็อง คิม (Jonathan Yong Kim) เป็นผู้สมัครนักบินอวกาศของนาซาในชั้นปี ค.ศ. 2017 เขาเป็นเนวีซีลสหรัฐที่ปฏิบัติการต่อสู้กว่า 100 ครั้ง เขาเป็นผู้ได้รับซิลเวอร์สตาร์และบรอนซ์สตาร์ (จากความกล้าหาญ) เขาสำเร็จการศึกษาระดับปริญญาด้านคณิตศาสตร์ที่จบการศึกษาระดับเกียรตินิยมอันดับหนึ่งจากมหาวิทยาลัยแซนดีเอโก และปริญญาเอกจากโรงเรียนแพทย์ฮาวาร์ด
== ประวัติ ==
คิมเกิด 5 กุมภาพันธ์ ค.ศ. 1984 และเติบโตในลอสแอนเจลิส รัฐแคลิฟอร์เนีย เขาได้รับการฝึกฝนและปฏิบัติการในฐานะเนวีซีล เมื่อเสร็จสิ้นการต่อสู้กว่า 100 ครั้ง เขาได้รับซิลเวอร์สตาร์และบรอนซ์สตาร์ด้วยการต่อสู้อย่างกล้าหาญ ภายหลัง เขาสำเร็จการศึกษาด้านคณิตศาสตร์ที่มหาวิทยาลัยแซนดีเอโก และปริญญาทางการแพทย์จากโรงเรียนแพทย์ฮาวาร์ด แล้วเขาก็ได้รับเลือกให้เข้าร่วมกลุ่มนักบินอวกาศนาซา 22 ในปี ค.ศ. 2017
== ชีวิตส่วนตัว ==
ความชื่นชอบของคิมคือการใช้เวลาอยู่กับครอบครัว, เป็นอาสาสมัครกับองค์กรทหารผ่านศึกที่ไม่หวังผลกำไร, การให้คำปรึกษาทางวิชาการ, การออกกำลังกาย และการเรียนรู้ทักษะใหม่ ๆ
== การศึกษา ==
เขาสำเร็จการศึกษาจากโรงเรียนมัธยมแซนตามอนิกา รัฐแคลิฟอร์เนีย ในแซนตามอนิกา รัฐแคลิฟอร์เนีย ค.ศ. 2002 คิมได้รับปริญญาตรีด้านคณิตศาสตร์ด้วยเกียรตินิยมอันดับหนึ่งจากมหาวิทยาลัยแซนดีเอโกใน ค.ศ. 2012 นอกจากนี้เขายังได้รับปริญญาเอกแพทยศาสตร์จากโรงเรียนแพทย์ฮาวาร์ดใน ค.ศ. 2016 คิมเคยเข้ารับการฝึกงานด้านการแพทย์ที่หอพักแพทย์ฉุกเฉินในเครือฮาวาร์ด ณ โรงพยาบาลทั่วไปรัฐแมสซาชูเซตส์ และโรงพยาบาลหญิงบริกแฮม ในบอสตัน รัฐแมสซาชูเซตส์ เมื่อ ค.ศ. 2017
== ประสบการณ์ทางทหาร ==
คิมสมัครเป็นทหารนาวีหลังจากสำเร็จการศึกษาจากโรงเรียนมัธยมแซนตามอนิกา หลังจากผ่านค่ายฝึกกองทัพเรือ คิมได้รายงานตัวต่อหน่วยทำลายใต้น้ำพื้นฐาน/น้ำ/ฟ้า/ฝั่ง (ซีล) โดยทำการฝึกที่โคโรนาโด รัฐแคลิฟอร์เนีย และสำเร็จการศึกษาจาก หน่วยทำลายใต้น้ำพื้นฐาน/น้ำ/ฟ้า/ฝั่ง/ซีล คลาส 247 หลังจากผ่านหลักสูตรซีล เขาได้รับมอบหมายให้เป็นผู้ดำเนินการปฏิบัติการพิเศษให้แก่ซีลทีมสาม เขาทำหน้าที่เป็นเสนารักษ์, พลซุ่มยิง, ต้นหน และคนชี้เกี่ยวกับปฏิบัติการรบกว่า 100 แห่ง ซึ่งครอบคลุมการแปรแถวสู่ตะวันออกกลางสองครั้งก่อนที่จะยอมรับโครงการการว่าจ้างของกองทัพเรือในปี ค.ศ. 2009 คิมได้รับมอบหมายจากหน่วยทหารนาวิกโยธินกำลังสำรอง (NROTC) เข้าสู่ทหารเหล่าแพทย์หลังจากสำเร็จการศึกษาจากมหาวิทยาลัยแซนดีเอโกในปี ค.ศ. 2012 จากนั้น ในช่วงเวลาที่เขาเลือกไปสู่โครงการอวกาศในเดือนมิถุนายน ค.ศ. 2017 คิมได้เป็นแพทย์ประจำตัวในเวชศาสตร์ฉุกเฉิน กับพันธมิตรด้านการดูแลสุขภาพที่โรงพยาบาลทั่วไปรัฐแมสซาชูเซตส์
== ประสบการณ์นาซา ==
คิมเข้ารายงานตัวทำหน้าที่ในเดือนสิงหาคม ค.ศ. 2017 เพื่อเริ่มฝึกอบรมเป็นเวลาสองปีในฐานะนักบินอวกาศ เมื่อเสร็จสิ้น เขาจะได้รับมอบหมายหน้าที่ด้านเทคนิคในสำนักงานนักบินอวกาศ ในขณะที่เขากำลังรอการมอบหมายเที่ยวบิน
== บำเหน็จและเกียรติประวัติ ==
|valign="top" |
|}
ปฏิบัติการพิเศษสมาคมแพทย์ ค.ศ. 2006 แพทย์สงครามพิเศษกองทัพเรือแห่งปี; ผู้ได้รับทุนทิลแมน ค.ศ. 2012 
== อ้างอิง ==
== แหล่งข้อมูลอื่น ==
บุคคลจากลอสแอนเจลิส
กำลังพลเนวีซีลสหรัฐ
ญาติไดโนเสาร์เจ้าเล่ห์ 4

ญาติไดโนเสาร์เจ้าเล่ห์ 4 (The Land Before Time IV: Journey Through the Mists) เป็นแอนิเมชันประเภทหนังแผ่นปี 1996 ผลิตโดยยูนิเวอร์ซัลแอนิเมชั่นสตูดิโอ และกำกับโดยรอย อัลเลน สมิธโดยเป็นครั้งสุดท้ายที่สมิธเป็นคนกำกับญาติไดโนเสาร์เจ้าเล่ห์  ถึงแม้ว่าจะได้กระแสตอบรับที่ไม่ค่อยดีแต่ก็เสนอชื่อเข้าชิงแอนนี่อวอร์ดสองรางวัล
== บทพากย์ ==
Scott McAfee รับบทเป็นลิตเติ้ลฟุต
Candace Hutson รับบทเป็นเซร่า
Heather Hogan รับบทเป็นดั๊กกี้
Jeff Bennett รับบทเป็นเพทรี่ /อิกชี่
Rob Paulsen รับบทเป็นสไปค์
Juliana Hansen รับบทเป็นอลี
Tress MacNeille รับบทเป็นแม่ของอลี / ดิล
Linda Gary รับบทเป็นคุณย่าลองเน็ค
Kenneth Mars รับบทเป็นคุณปู่ลองเน็ค
Charles Durning รับบทเป็นอาร์ชี่
Carol Bruce รับบทเป็นท่านผู้เฒ่า
Frank Welker รับบทเป็นทิกเกิล
John Ingle รับบทเป็นคนบรรยาย
== การตอบรับ ==
โจ เลย์ดอน ได้แนะนำหนังนี้สำหรับเด็กที่ชอบดูรายการบาร์นี่และผองเพื่อน ส่วนทีวีไกด์ได้ให้เรตไป 2/5 ดาว และไมเคิล สอวเตอร์จากเอนเตอร์เทนเมนต์วีกลีได้ให้เกรด "B" ในเดือนสิงหาคม ค.ศ.2014 นิวยอร์กโพสต์ได้จัดอันดับภาพยนตร์ญาติไดโนเสาร์เจ้าเล่ห์ทั้ง 13 เรื่องแล้วให้เรื่องนี้อยู่ในอันดับ 7 และทางนิวยอร์กโพสต์ได้ยกย่องตัวละครที่ชื่ออลีในการใส่ "พลังแห่งความเป็นสตรีเล็กน้อย"
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2539
ภาพยนตร์อเมริกัน
ภาพยนตร์ไดโนเสาร์
ภาพยนตร์ภาษาอังกฤษ
ญาติไดโนเสาร์เจ้าเล่ห์
ภาพยนตร์แอนิเมชันยูนิเวอร์แซลพิกเจอส์
กาเมร่า

กาเมร่า (ガメラ; Gamera) เป็นภาพยนตร์สัตว์ประหลาดของญี่ปุ่นแนวโทกูซัตสึ ออกฉายครั้งแรกในปี ค.ศ. 1965 โดยไดเอะฟิลม์ในชื่อ กาเมร่า เดอะไจแอนท์มอนสเตอร์ ซึ่งผลิตขึ้นเพื่อต่อสู้กับความสำเร็จของโตโฮ เรื่องก็อตซิลลา อย่างไรก็ตาม กาเมร่า ได้รับชื่อเสียงและความเป็นไอคอนญี่ปุ่นด้วยตัวเอง ตัวละครนี้ ยังได้ปรากฏตัวในสื่ออื่น ๆ เช่น หนังสือการ์ตูน และวิดีโอเกม
ในสหรัฐอเมริกา กาเมร่า ประสบความสำเร็จในช่วงทศวรรษที่ 1970 เนื่องจากความนิยมที่เพิ่มขึ้นผ่านสถานีโทรทัศน์ UHF ซึ่งมีการแสดงโชว์ในรายการช่วงบ่ายวันเสาร์ Creature Double Feature และในช่วงทศวรรษที่ 1990 เมื่อภาพยนตร์ห้าเรื่องของ Gamera มีจุดเด่นในรายการโทรทัศน์ Mystery Science Theater 3000
==รายชื่อตอน==
ยุคโชวะ
กาเมร่า เดอะไจแอนท์มอนสเตอร์ (1965)
กาเมร่า ปะทะ บารุก้อน (1966)
กาเมร่า ปะทะ กายาออส (1967)
กาเมร่า ปะทะ วิราส (1968)
กาเมร่า ปะทะ กัวอิรอน (1969)
กาเมร่า ปะทะ จิเกอร์ (1970)
กาเมร่า ปะทะ ซิกร่า (1971)
กาเมร่า ซุเปอร์มอนสเตอร์ (1980)
ยุคเฮย์เซย์
กาเมร่า ปฐมบทแห่งเต่ายักษ์ยุคใหม่ (1995)
กาเมร่า 2 เลจิออง ฝูงมฤตยูมรณะ (1996)
กาเมร่า 3 อภิมหาศึกสัตว์เทพเจ้า ทวงแค้นไอริส (1999)
ยุคมิลเลนเนี่ยม
กาเมร่า เดอะ เบรฟ เต่ายักษ์พิทักษ์โลก (2006)
== อ้างอิง ==
==แหล่งข้อมูลอื่น==
The Shrine of Gamera
Roger Ebert's review of Gamera: Guardian of the Universe 
ไคจู
ตัวละครภาพยนตร์ไซไฟ
ตัวละครที่เป็นสัตว์ประหลาด
ตัวละครที่เป็นสิ่งมีชีวิตกลายพันธุ์
ตัวละครที่ฆ่าตัวตาย
ตัวละครในบันเทิงคดีที่มีพลังเหนือมนุษย์
ประเทศญี่ปุ่นในบันเทิงคดี
Acid indigestion

redirect โรคกรดไหลย้อน
Acid regurgitation

redirect โรคกรดไหลย้อน
Heartburn

redirect อาการแสบร้อนกลางอก
งานทดลองแบบสุ่ม

redirect การทดลองแบบสุ่มและมีกลุ่มควบคุม
เอนโดนสโกป

redirect การส่องกล้อง
เอ็นโดนสโกป

redirect การส่องกล้อง
เจ็บ

redirect ความเจ็บปวด
เอ็กซ์เรย์คอมพิวเตอร์

redirect การถ่ายภาพรังสีส่วนตัดอาศัยคอมพิวเตอร์
เอกซ์เรย์คอมพิวเตอร์

redirect การถ่ายภาพรังสีส่วนตัดอาศัยคอมพิวเตอร์
โรคหยุดหายใจ

redirect การหยุดหายใจ
อาการตามแบบของโรคกรดไหลย้อน

redirect โรคกรดไหลย้อน#อาการ
อาการตรงแบบของโรคกรดไหลย้อน

redirect โรคกรดไหลย้อน#อาการ
อาการของโรคกรดไหลย้อน

redirect โรคกรดไหลย้อน#อาการ
การวัดการบีบตัวของหลอดอาหาร

redirect โรคกรดไหลย้อน#manometry
ตัดเนื้อออกตรวจ

redirect การตัดเนื้อออกตรวจ
Laryngitis

redirect กล่องเสียงอักเสบ
กรดไหลย้อนขึ้นมาที่คอและกล่องเสียง

redirect โรคกรดไหลย้อนขึ้นมาที่คอและกล่องเสียง
กรดไหลย้อนขึ้นมาที่กล่องเสียงและคอ

redirect โรคกรดไหลย้อนขึ้นมาที่คอและกล่องเสียง
กรดไหลย้อนขึ้นมาที่กล่องเสียงและคอหอย

redirect โรคกรดไหลย้อนขึ้นมาที่คอและกล่องเสียง
โรค LPR

redirect โรคกรดไหลย้อนขึ้นมาที่คอและกล่องเสียง
สถานีโทรทัศน์เอเชียอาคเนย์

สถานีโทรทัศน์เอเชียอาคเนย์ (เขมร:ស្ថានីយទូរទស្សន៍អាស៊ីអាគ្នេយ៍) หรือ SEA TV เป็นสถานีโทรทัศน์ในประเทศกัมพูชา ซึ่งมีสากลวิทยาลัยกัมพูชา เป็นเจ้าของคลื่นความถี่และผู้ดำเนินการออกอากาศ เริ่มออกอากาศครั้งแรกในปี พ.ศ. 2553 จากเสาส่งภายในสากลวิทยาลัยกัมพูชา กรุงพนมเปญ (ร่วมกับสถานีวิทยุกระจายเสียงเอเชียอาคเนย์ เอฟเอ็ม 106 เมกะเฮิร์ตซ์) ทางช่อง 31 ระบบยูเอชเอฟ ด้วยกำลังส่งออกอากาศ 20 กิโลวัตต์ ครอบคลุมพื้นที่ราชธานีพนมเปญและจังหวัดใกล้เคียงในรัศมี 160 กิโลเมตร และมีสถานีลูกข่ายครอบคลุม 25 จังหวัดของกัมพูชา
สถานีฯนำเสนอรายการเพื่อการศึกษา ส่งเสริมศิลปวัฒนธรรม และให้บริการข้อมูลข่าวสารที่เป็นประโยชน์ต่อผู้ชม นอกจากนี้ยังมีรายการบันเทิง เช่น คอนเสิร์ต ละครโทรทัศน์ รวมถึงถ่ายทอดสดกีฬา เช่น มวยประดั่ญเสรี ฯลฯ รวมถึงเป็นสถานที่ฝึกปฎิบัติงานของนักศึกษาคณะสื่อและการสื่อสารของสากลวิทยาลัยกัมพูชาอีกด้วย
==  อ้างอิง ==
== แหล่งข้อมูลอื่น ==
เว็บไซต์สถานี
สถานีโทรทัศน์ในประเทศกัมพูชา
จ้าว หย่งซิน

จ้าว หย่งซิน (趙永馨; เกิด 31 พฤษภาคม 1963) มีชื่อเดิมในการแสดงว่า 趙詠馨 โดยเธอมีชื่อจริงว่า 趙永信 (ชื่อเดียวกันแต่แตกต่างกันตรงตัวสะกด) เป็นนักแสดงหญิงที่มีชื่อเสียงในไต้หวัน เธอเกิดที่กรุงไทเป ประเทศไต้หวัน โดยมีถิ่นฐานจากเมืองเกาหมี่ มณฑลชานตง ปัจจุบันอาศัยอยู่ในเขตปันเฉียว เมืองนิวไทเป เธอเป็นบัณฑิตคนแรกของโรงเรียนศิลปะกั่วกวัง
ในปี ค.ศ. 1983 เธอแสดงละครเรื่องแรกคือเรื่อง 玉女神笛 ทำให้เธอได้รับรางวัลจากงานประกาศรางวัลระฆังทอง ครั้งที่ 19 ในปีถัดมา คือรางวัลนักแสดงหน้าใหม่ยอดเยี่ยม นอกจากนี้เธอยังแสดงในละครโทรทัศน์ที่สร้างจากนวนิยายของนักเขียนหญิง ชองเหยา อีกหลายเรื่อง เธอกลายเป็นที่นิยมในวงการบันเทิงด้วยภาพลักษณ์ของ "Jade Girl Idol"
ตั้งแต่เดือนมกราคม ค.ศ. 2014 จ้าว หย่งซิน เป็นโปรดิวเซอร์ละครของ Daai TV ทั้งหมด 3 เรื่องและร่วมแสดงในผลงานของเธอเอง ในเวลาเดียวกัน เธอได้ก่อตั้งสตูดิโอส่วนตัวของเธอชื่อ Forever Warm Studio (永遠溫馨工作室) เพื่อผลิตผลงานละครยาว
== คดีเมาแล้วขับ ==
เมื่อเวลาประมาณ 14.00 น. วันที่ 4 มีนาคม ปี ค.ศ. 2011 เจ้าหย่งซิน ขับรถเก๋ง เมอร์เซเดสเบนซ์ สีขาว ชนกับรถเก๋งสีดำซึ่งขับโดยผู้หญิงนามสกุล สวี บนถนนจงเจิ้ง ในเขตซานเสีย ใกล้บ้านของเธอ ทั้งสองฝ่ายต่างตกใจแต่ไม่ได้รับบาดเจ็บ เมื่อ เจ้าหย่งซิน วัดแอลกอฮอล์สูงถึง 0.97 มก. เกิน 0.55 มก. ตามที่กฎหมายกำหนด เจ้าหย่งซิน ถูกย้ายไปที่สำนักงานอัยการเขตปานเฉียว เพื่อทำการตรวจสอบ สำนักงานอัยการเขตปานเฉียวถือว่าไม่มีฝ่ายใดได้รับบาดเจ็บ และเจ้าหย่งซินยังแสดงความเสียใจอย่างสุดซึ้งและยอมให้ดำเนินคดีโดยถูกระงับใบขับขี่เป็นเวลาหนึ่งปี แต่ต้องเขียนจดหมายสำนึกผิดและบริจาคเงิน 80,000 หยวน (400,000 บาท) ให้กับองค์กรการกุศลที่กำหนดโดยอัยการ เจ้าหย่งซิน ได้รับแจ้งคำตัดสินและยอมรับคำตัดสินด้วยความยินดี เธอกล่าวว่า "ฉันได้ทำในสิ่งที่ไม่ดี ฉันละอายใจ และฉันจะไม่ทำมันอีก"
== ชีวิตส่วนตัว ==
เจ้าหย่งซินเข้าพิธีสมรสกับ เว่ยซุง ซึ่งเป็นนักแสดงด้วยกันเมื่อวันที่ 3 กันยายน ค.ศ. 2006
== ผลงาน ==
=== ภาพยนตร์ ===
=== ละครโทรทัศน์ ===
เปาบุ้นจิ้น ตอน คู่แฝดใจเพชร
เปาบุ้นจิ้น ตอน พิณมรณะ
เปาบุ้นจิ้น ตอน เสื้อไข่มุก รับบท มู่โถ
== อ้างอิง ==
== แหล่งข้อมูลอื่น ==
นักแสดงหญิงชาวไต้หวัน
บุคคลจากไทเป
เคานต์โอลัฟแห่งโรเซินบอร์ก

เคานต์โอลัฟแห่งโรเซินบอร์ก (Count Oluf of Rosenborg) ประสูติเมื่อวันที่ 10 มีนาคม ค.ศ. 1923 เป็นพระโอรสพระองค์สุดท้องใน เจ้าชายฮารัลด์แห่งเดนมาร์ก และ เจ้าหญิงเฮ็ลเลนา อาเดิลไฮท์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และพระอนุชาใน เจ้าหญิงคาโรลีเนอ-มาทิลเดอแห่งเดนมาร์ก พระมาตุลาใน เจ้าหญิงเอลิซาเบธแห่งเดนมาร์ก
พระนาม โอลัฟนั้น ตามภาษาเดนมาร์ก สะกดว่า Oluf ซึ่งคล้ายๆกับชื่อ โอลาฟ ซึ่งสะกดว่า Olaf ในปี ค.ศ. 1948 ทรงสละพระอิสริยยศและพระฐานันดรศักดิ์ และใช้พระนามและพระยศที่ เคานต์แห่งโรเซินบอร์ก ทรงเสกสมรสครั้งแรกเมื่อวันที่ 4 กุมภาพันธ์ ค.ศ. 1948 กับ แอนนี เฮเลน ดอริต พุกเกรซ-มิลเลอร์ และหย่าร้างเมื่อปี ค.ศ. 1977 ไม่มีพะะบุตร ต่อมาเสกสมรสครั้งที่ 2 กับ ริส วูฟ เจนนิเซน เมื่อปี ค.ศ. 1982 และหย่าร้างในปี ค.ศ. 1983 มีพระบุตร 2 ท่านคือ
เคานต์อูลริก ฮารัลด์ กุนเนอร์ โอลัฟแห่งโรเซินบอร์ก
เคาน์เตสชาร์ลอต เฮเลน แอนนี ดอริตแห่งโรเซินบอร์ก
เคานต์โอลัฟแห่งโรเซินบอร์ก สิ้นพระชนม์เมื่อวันที่ 19 ธันวาคม ค.ศ. 1990 สิริชันษา 67 ปี
== อ้างอิง ==
Royal House of Denmark
ราชวงศ์กลึคส์บวร์ค
เจ้าชายเดนมาร์ก
เคานต์โรเซินบอร์ก
เจ้าพระยาจักรี (ครุฑ)

เจ้าพระยาจักรี (ครุฑ) ขุนนางในอาณาจักรอยุธยาซึ่งได้ดำรงตำแหน่งอัครมหาเสนาบดีที่ สมุหนายก ในรัชสมัยของ สมเด็จพระเจ้าสุริเยนทราธิบดีและสมเด็จพระที่นั่งท้ายสระ
เจ้าพระยาจักรีท่านนี้มักถูกเรียกว่า เจ้าพระยาจักรีโรงฆ้อง เพราะเรือนที่ท่านอาศัยอยู่ตั้งอยู่ใกล้กับโรงทำฆ้อง ซึ่งท่านมีบทบาทสำคัญในประวัติศาสตร์ เนื่องจากท่านเป็นพระบิดาบุญธรรมของสมเด็จพระเจ้าตากสินมหาราช
== อ้างอิง ==
 
ขุนนางไทย
บุคคลในยุคราชวงศ์บ้านพลูหลวง
ขุนนางในสมัยกรุงศรีอยุธยา
เจ้าพระยาจักรี
สมุหนายก
โอวหยาง เพ่ย์ซาน

"โอวหยัง เพ่ยซัน" (จีน:歐陽珮珊) มีชื่อภาษาอังกฤษว่า "ซูซานน่า โอวหยัง" (Susanna Au-yang) เป็นอดีตนักแสดงหญิงเจ้าบทบาทชาวฮ่องกง ที่มีชื่อเสียงโด่งดังทั่วเอเชีย ในช่วงยุค 70s และ 80s เป็นอย่างมาก
"โอวหยัง เพ่ยซัน" ได้ชื่อว่าเป็น นักแสดงหญิงเจ้าบทบาท ที่สามารถเล่นบทบาทได้หลากหลาย ทั้งเป็นคนดีหรือนางร้าย ทั้งบทที่ฉลาดหรือใสซื่อบริสุทธิ์ เธอก็เล่นได้หมด อีกทั้งตัวเธอเอง ก็รับแสดงทั้งบทนำและบทสมทบ มีทั้งบทนางเอก, นางรอง, ตัวประกอบ และ รับเชิญ ด้วยความที่เป็นคนง่าย ๆ ไม่เกี่ยงบทเธอจึงมีงานแสดงมากมาย ในอดีตบทบาทที่เธอร่วมแสดง และได้รับความนิยม มีหลายเรื่องด้วยกัน เช่น "กระบี่สะท้านบู๊ลิ้ม", "เทพบุตรชาวดิน", "สองเทพบุตรโลกันต์", "วีรบุรุษเส้าหลิน" เป็นต้น แต่บทบาทของเธอที่ผู้ชมละครชุดของฮ่องกง ประทับใจมากที่สุด คือ การสวมบทบาทเป็น อึ้งย้ง (ในวัยกลางคน) จากเรื่อง มังกรหยกภาค 2 เวอร์ชันในปีพ.ศ. 2526 ที่เธอสามารถสวมบทบาทเป็น อึ้งย้งในวัยคุณแม่ได้อย่างสง่างาม ดูมีพลัง และน่าเคารพยำเกรง เป็นอย่างมาก จนมีหลายคนชื่นชมเธอว่าเป็น "อึ้งย้ง" (ในวัยกลางคน) ที่เล่นดีที่สุด ของ มังกรหยกภาค 2 เคียงข้างกับดาราสาว องเหม่ยหลิง ที่ถูกยกย่องว่าเป็น "อึ้งย้ง" (วัยสาว) ที่เล่นดีที่สุด ของ มังกรหยกภาค 1 ที่ถูกสร้างขึ้นเป็นละคร ภาค 1 และภาค 2 ต่อเนื่องในปีเดียวกัน
ด้วยนิสัยเรียบง่ายเป็นกันเองของเธอ ทำให้เธอเป็นดาราที่มีผู้คนมากมายรักและให้ความเคารพทั้งคนในและนอกวงการ
ปัจจุบันเธอได้เสียชีวิตไปแล้ว ด้วยโรคมะเร็งเมื่อปีพ.ศ. 2560 เหลือทิ้งไว้แต่ผลงานที่กลายเป็นความทรงจำของผู้ชมละครชุดของฮ่องกง ถือได้ว่าเธอเป็นอีกหนึ่งตำนาน ของอดีตดาราสาวชาวฮ่องกง คนหนึ่งที่เคยโด่งดังอย่างมากทั่วทวีปเอเชีย
เจ้าชายเอริก เคานต์แห่งโรเซินบอร์ก

เจ้าชายเอริก เคานต์แห่งโรเซินบอร์ก (Prince Erik, Count of Rosenborg) (เดิม:เจ้าชายเอริกแห่งเดนมาร์ก) ประสูติเมื่อวันที่ 11 พฤศจิกายน 2433 ทรงเป็นพระโอรสพระองค์ที่ 3 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก
พระองค์เสกสมรสกับ  ลูอีส ฟรานซิส บรูซ การเสกสมรสในครั้งนี้ทำให้พระองค์ต้องสละพระอิสริยยศ เจ้าชายแห่งเดนมาร์กไป งานเสกสมรสจัดขึ้น ณ ออตตาวา เมื่อวันที่ 11 กุมภาพันธ์ 2467 ทรงได้รับพระนามใหม่จาก พระเจ้าคริสเตียนที่ 9 แห่งเดนมาร์ก เป็น เจ้าชายเอริก เคานต์แห่งโรเซินบอร์ก และยังคงมีพระบรมราชโองการให้คงพระฐานันดรไฮเนสเหมือนเดิม ต่อมาพระองค์และพระชายาทรงหย่ากันในปี 2490 โดยอดีตพระชายาได้สมรสใหม่กับ ทอคิดส์ จูเบิร์ก แต่ไม้มีบุตรร่วมกัน พระองค์และอดีตพระชายามีพระบุตรดังนี้
เคาน์เตสอเล็กซานดรา
เคานต์คริสเตียน
พระองค์สิ้นพระชนม์เมื่อวันที่ 3 กันยายน 2493 ณ โคเปนเฮเกน สิริพระชันษา 59 ชันษา
== แหล่งข้อมูลอื่น ==
Vind Den nyere slægt (in Danish)
เจ้าชายเดนมาร์ก
ราชวงศ์กลึคส์บวร์ค
ชาวเดนมาร์ก
บุคคลจากโคเปนเฮเกน
เคานต์โรเซินบอร์ก
เศรษฐกิจสงคราม

เศรษฐกิจสงคราม (war economy) เป็นกลุ่มการสำรองซึ่งรัฐสมัยใหม่ใช้เพื่อระดมเศรษฐกิจสำหรับการผลิตยามสงคราม มาตรการที่ใช้ เช่น การเพิ่มอัตราเทย์เลอร์ (Taylor rate) ตลอดจนการใช้โครงการจัดสรรทรัพยากร แน่นอนว่าทุกประเทศมีการจัดโครงแบบเศรษฐกิจของตนใหม่ต่างวิธีกัน
หลายรัฐเพิ่มรดับการวางแผนเศรษฐกิจระหว่างสงคราม ในหลายกรณีรวมไปถึงการปันส่วน การเกณฑ์ทหารเพื่อการป้องกันภัยฝ่ายพลเรือน เช่น กองทัพบกสตรีและเบวินบอยส์ในสหราชอาณาจักรระหว่างสงครามโลกครั้งที่สอง
ระหว่างสถานการณ์สงครามเบ็ดเสร็จ คู่สงครามมักถือสิ่งปลูกสร้างและที่ตั้งบางแห่งเป็นเป้าหมายสำคัญ การปิดล้อมของฝ่ายสหภาพ การเดินทัพสู่ทะเลของพลเอกวิลเลียม เชอร์แมนของฝ่ายสหภาพระหว่างสงครามกลางเมืองอเมริกา และการทิ้งระเบิดทางยุทธศาสตร์ซึ่งนครและโรงงานฝ่ายข้าศึกระหว่างสงครามโลกครั้งที่สองล้วนเป็นตัวอย่างของสงครามเบ็ดเสร็จ
ว่าด้วยฝ่ายอุปทานรวม มโนทัศน์เศรษฐกิจสงครามถูกเชื่อมโยงกับมโนทัศน์ "ลัทธิเคนส์ทหาร" (military Keynesianism) ซึ่งงบประมาณทางทหารของรัฐบาลรักษาเสถียรภาพของวัฏจักรและความผันผวนทางธุรกิจ หรือใช้เพื่อรับมือกับภาวะเศรษฐกิจถดถอย หรือทั้งสองอย่าง
ทางฝ่ายอุปสงค์ มีการสังเกตว่าบางครั้งสงครามมีผลเร่งความก้าวหน้าของเทคโนโลยีถึงขนาดที่เศรษฐกิจหนึ่งมีความแข็งแรงมากขึ้นหลังสงคราม โดยเฉพาะอย่างยิ่งหากสามารถหลบเลี่ยงการทำลายล้างอันเกี่ยวข้องกับสงครามได้ ตัวอย่างเช่น สหรัฐในสงครามโลกครั้งที่หนึ่งและสงครามโลกครั้งที่สอง ทว่านักเศรษฐศาสตร์บางคนแย้งว่าสภาพสิ้นเปลืองของงบประมาณทางทหารสุดท้ายจะส่งผลเสียต่อความก้าวหน้าทางเทคโนโลยี
== อ้างอิง ==
การวางแผนเศรษฐกิจ
เศรษฐศาสตร์ทางทหาร
กลุ่มอุตสาหกรรมทหาร
สงครามเศรษฐกิจ
กลุ่มอุตสาหกรรมทหาร

กลุ่มอุตสาหกรรมทหาร (military–industrial complex, ย่อ MIC) เป็นพันธมิตรอย่างไม่เป็นทางการระหว่างกองทัพและอุตสาหกรรมป้องกันประเทศซึ่งสนองแก่กองทัพของประเทศหนึ่ง ซึ่งถูกมองว่ามีผลประโยชน์ร่วมกันซึ่งมีอิทธิพลต่อนโยบายสาธารณะ ปัจจัยขับเคลื่อนเบื้องหลังความสัมพันธ์นี้ระหว่างรัฐบาลและบรรษัทฝักใฝ่การป้องกันประเทศคือทั้งสองฝ่ายได้ประโยชน์ คือ ฝ่ายหนึ่งได้อาวุธสงคราม และอีกฝ่ายหนึ่งได้รับค่าจ้างจากการสนองอาวุธนั้น คำนี้มักใช้พาดพิงระบบเบื้องหลังกองทัพสหรัฐมากที่สุด ซึ่งเป็นประเทศที่แพร่หลายที่สุด และได้รับความนิยมหลังมีการใช้คำนี้ในสุนทรพจน์อำลาตำแหน่งของประธานาธิบดีดไวต์ ดี. ไอเซนฮาวร์ เมื่อวันที่ 17 มกราคม 1961 ในปี 2011 ในแง่จำนวนสัมบูรณ์ สหรัฐใช้งบประมาณด้านกองทัพมากกว่าประเทศที่ใช้งบประมาณลำดับรองลงมา 13 ประเทศรวมกัน
ในบริบทสหรัฐ บางทีการเรียกชื่อขยายรวมเป็นกลุ่มอุตสาหกรรมทหาร–รัฐสภา (military–industrial–congressional complex, ย่อ: MICC) โดยเพิ่มรัฐสภาสหรัฐเป็นความสัมพันธ์สามเส้าซึ่งได้ชื่อว่า สามเหลี่ยมเหล็ก ความสัมพันธ์นี้รวมการบริจาคทางการเมือง ความเห็นชอบทางการเมืองสำหรับรายจ่ายทางทหาร การวิ่งเต้นเพื่อสนับสนุนระบบข้าราชการประจำ และการควบคุมดูแลอุตสาหกรรมทหาร หรืออาจรวมถึงเครือข่ายสัญญาและการไหลของเงินและทรัพยากรในหมู่ปัจเจกบุคคลตลอดจนบรรษัทและสถาบันผู้รับเหมาป้องกันประเทศ ผู้รับเหมาทหารเอกชน กระทรวงกลาโหม รัฐสภาและฝ่ายบริหาร
== อ้างอิง ==
 
อุตสาหกรรมทหาร
เศรษฐศาสตร์ทางทหาร
ดไวต์ ดี. ไอเซนฮาวร์
สงครามการค้าจีน–สหรัฐ

สงครามการค้าจีน–สหรัฐหมายความถึงการริเริ่มภาษีศุลกากรกับสินค้าที่ค้าขายระหว่างประเทศจีนและสหรัฐ วันที่ 6 กรกฎาคม 2561 สหรัฐตั้งภาษีศุลกากร 25% ต่อสินค้าจีนมูลค่า 34,000 ล้านดอลลาร์สหรัฐ เป็นส่วนหนึ่งของนโยบายพิกัดอัตราใหม่ของประธานาธิบดีสหรัฐ ดอนัลด์ ทรัมป์ ซึ่งทำให้จีนตอบโต้ด้วยการตั้งภาษีศุลกากรขนาดเท่ากันต่อผลิตภัณฑ์ของสหรัฐ ไม่นานจากนั้นในวันที่ 10 กรกฎาคม สำนักงานผู้แทนการค้าสหรัฐจัดพิมพ์รายการผลิตภัณฑ์จีนมูลค่า 200,000 ล้านดอลลาร์สหรัฐที่จะอยู่ภายใต้พิกัดอัตราที่เสนอใหม่ 10% ตามคำสั่งของประธานาธิบดีทรัมป์ จีนตอบโต้ด้วยการประกาศประณามพิกัดอัตราที่เสนอใหม่ว่า "ไร้เหตุผล" และ "ยอมรับไม่ได้อย่างสิ้นเชิง" รัฐบาลทรัมป์ว่าพิกัดอัตราดังกล่าวมีความจำเป็นเพื่อคุ้มครองความมั่นคงของชาติและทรัพย์สินทางปัญญาของธุรกิจสหรัฐ และเพื่อลดการขาดดุลการค้าของสหรัฐกับจีน ในเดือนสิงหาคม 2560 ทรัมป์เปิดการสอบสวนอย่างเป็นทางการในเรื่องการโจมตีทรัพย์สินทางปัญญาของสหรัฐและพันธมิตร ซึ่งทำให้สหรัฐเสียหายเป็นมูลค่าประเมินไว้ระหว่าง 225,000 ถึง 600,000 ล้านดอลลาร์สหรัฐต่อปี
รัฐบาลทรัมป์อาศัยอำนาจบางส่วนตามมาตรา 301 แห่งรัฐบัญญัติการค้า ค.ศ. 1974 เพื่อป้องกันสิ่งที่อ้างว่าเป็นวัตรการค้ามิชอบและการโจรกรรมทรัพย์สินทางปัญญา กฎหมายให้อำนาจประธานาธิบดีกำหนดค่าปรับหรือบทลงโทษอื่นต่อคู่ค้าฝ่ายเดียวได้หากถือว่าทำร้ายผลประโยชน์ทางธุรกิจของสหรัฐโดยมิชอบ ในเดือนเมษายน 2561 สหรัฐกำหนดพิกัดอัตราต่อสินค้านำเข้าเหล็กกล้าและอะลูมิเนียมจากจีน ตลอดจนแคนาดาและประเทศในสหภาพยุโรป
== อ้างอิง ==
ดอนัลด์ ทรัมป์
ความสัมพันธ์ระหว่างประเทศในคริสต์ศตวรรษที่ 21
พ.ศ. 2561
สงครามการค้า
ประเทศจีนในปี พ.ศ. 2561
สหรัฐในปี พ.ศ. 2561
กีฬากอล์ฟในเอเชียนเกมส์ 2018

กีฬากอล์ฟในเอเชียนเกมส์ 2018 กำหนดจัดขึ้นที่สนามกอล์ฟปนดกอินดะห์ จาการ์ตา ประเทศอินโดนีเซีย ตั้งแต่วันที่ 23–26 สิงหาคม ค.ศ. 2018 ซึ่งแบ่งการแข่งขันออกเป็น 4 รายการ ได้แก่ ชายเดี่ยว ทีมชาย หญิงเดี่ยว และ ทีมหญิง
== ประเทศที่เข้าร่วมแข่งขัน ==
== สรุปเหรียญรางวัล ==
=== ตารางเหรียญรางวัล ===
{| 
|-
| 1 || align="left" |  || 2 || 0 || 1 || 3
|-
| 2 || align="left" |  || 2 || 0 || 0 || 2
|-
| 3 || align="left" |  || 0 || 2 || 2 || 4
|-
| 4 || align="left" |  || 0 || 2 || 1 || 3
|-
!colspan=2| รวม || 4 || 4 || 4 || 12
|}
=== ผู้ได้รับเหรียญรางวัล ===
{| 
|-
|ชายเดี่ยว
|
|
|
|-
|ทีมชาย
|Keita NakajimaRen YonezawaDaiki ImanoTakumi Kanaya
|Jin ChengChen YilongZhang HuachuangYuan Yechun
|Kim Dong-minOh Seung-taekJang Seung-boChoi Ho-young
|-
|หญิงเดี่ยว
|
|
|
|-
|ทีมหญิง
|Yuka SasoBianca PagdangananLois Kaye Go
|Ryu Hae-ranJeong Yun-jiLim Hee-jong
|Liu WenboDu MohanYin Ruoning
|}
== สรุปผลงานของทีมชาติไทย ==
ชายเดี่ยว-อันดับที่ 6 (สดมภ์ แก้วกาญจนา)
ทีมชาย-อันดับที่ 4
หญิงเดี่ยว-อันดับที่ 5 (อาฒยา ฐิติกุล)
ทีมหญิง-อันดับที่ 4
== อ้างอิง ==
== แหล่งข้อมูลอื่น ==
Golf at the 2018 Asian Games 
กีฬาในเอเชียนเกมส์ 2018
พรรคเสรีภาพกัมพูชา

พรรคเสรีกัมพูชา (CLP) เป็นพรรคการเมืองกัมพูชา ก่อตั้งเมื่อเดือนพฤศจิกายน ค.ศ. 2015 โดยเจือ จำเริญ ได้รับเลือกเป็นประธานพรรคเมื่อวันที่ 4 พฤษภาคม ค.ศ. 2016 มีอุดมการณ์พรรคแบบขวากลาง
== อ้างอิง ==
สาย ฌุม

สาย ฌุม (เกิด 5 กุมภาพันธ์ ค.ศ. 1945) เป็นนักการเมืองกัมพูชา ปัจจุบันดำรงตำแหน่งประมุขแห่งรัฐกัมพูชา และรองประธานคณะกรรมการถาวรพรรคประชาชนกัมพูชา อดีตรองประธานพฤฒิสภาคนที่ 1 อดีตรองประธานรัฐสภาคนที่ 2 อดีตสมาชิกรัฐสภาจังหวัดกำปงสปือ ตั้งแต่ปี ค.ศ.1994-2012
สาย สำอัล บุตรชายของเขาได้รับการแต่งตั้งให้เป็นรัฐมนตรีกระทรวงสิ่งแวดล้อมตั้งแต่ ค.ศ.2003

== อ้างอิง ==
บุคคลที่เกิดในปี พ.ศ. 2488
บุคคลที่ยังมีชีวิตอยู่
บุคคลจากจังหวัดกำปงจาม
ขุนนางกัมพูชา
ซัมเด็จ
บุญคง

เจ้าบุญคง สิ้นพระชนม์เมื่อวันที่ 26 กรกฎาคม ค.ศ. 1920 เป็นบุตรของเจ้าสุวรรณพรหมา ภายหลังเป็นพระมหาอุปราชของหลวงพระบาง เป็นสมาชิกคณะรัฐบาลอินโดจีนของฝรั่งเศส ตั้งแต่ปี ค.ศ. 1911 ถึง ค.ศ. 1920
== อ้างอิง ==
== บรรณานุกรม ==
บุคคลที่เสียชีวิตในปี พ.ศ. 2463
เจ้าชายลาว
ราชวงศ์ลาว
พนเมก ดาราลอย

ดร. พนเมก ดาราลอย เป็นนักฟิสิกส์และเป็นนักการเมืองชาวลาว และเป็นรัฐมนตรีสาธารณสุขของประเทศลาว
== อ้างอิง ==
รัฐมนตรีลาว
นักการเมืองลาว
บุคคลที่ยังมีชีวิตอยู่
แม่น้ำมารีกีนา

แม่น้ำมารีกีนา (ตากาล็อก: Ilog Marikina) เป็นแม่น้ำสายหนึ่งในเมโทรมะนิลา ประเทศฟิลิปปินส์ โดยเป็นลำน้ำสาขาของแม่น้ำปาซิก ต้นน้ำตั้งอยู่ที่ภูเขาซีเอร์รา มาเดรในจังหวัดรีซัล
แม่น้ำมารีกีนาเป็นเส้นทางขนส่งที่สำคัญในยุคอาณานิคมของสเปน แต่ได้ถูกลดทอนความสำคัญลงอันเนื่องจากการก่อสร้างทางหลวงแผ่นดิน การขาดเรือขนส่งและการทำลายป่าริมแม่น้ำทำให้มีการจัดตั้งเขตปกป้องลุ่มน้ำมารีกีนาตอนบน
ปัจจุบันแม่น้ำมารีกีนามีปัญหามลพิษทางน้ำ เนื่องจากความไม่ใส่ใจด้านสิ่งแวดล้อมของประชาชน และการพัฒนาอุตสาหกรรม
== อ้างอิง ==
== แหล่งข้อมูลอื่น ==
Marikina City Community Portal 
ม
ม
แม่น้ำดาเบา

แม่น้ำดาเบา เป็นแม่น้ำสายหนึ่งบนเกาะมินดาเนา ประเทศฟิลิปปินส์ มีพื้นที่ลุ่มน้ำ 1,700 ตารางกิโลเมตร ความยาว 160 กิโลเมตร อัตราการไหลลงสู่ปากน้ำอยู่ที่ 70-80 ลูกบาศก์เมตรต่อวินาที พื้นที่ลุ่มน้ำแห่งนี้มีฝนตกตลอดทั้งปีและมักประสบปัญหาไต้ฝุ่น
ด
จังหวัดบูคิดโนน
วินสตัน รีด

วินสตัน วีเรมู รีด (; เกิด 3 กรกฎาคม ค.ศ. 1988) เป็นนักฟุตบอลอาชีพชาวนิวซีแลนด์ ปัจจุบันลงเล่นตำแหน่งกองหลังให้กับเวสต์แฮมยูไนเต็ด และเป็นกัปตันของทีมชาตินิวซีแลนด์
== การทำประตูในนามทีมชาติ ==
ประตูของทีมชาตินิวซีแลนด์ขึ้นต้นก่อน
{|class="wikitable plainrowheaders sortable"
|-
!ลำดับ!!วันที่!!สนาม!!คู่แข่ง!!ทำประตู!!ผล!!การแข่งขัน
|-
|| 1. || 15 มิถุนายน ค.ศ. 2010 || Royal Bafokeng Stadium, Phokeng, แอฟริกาใต้ ||  || align=center | 1–1 || align=center | 1–1 || ฟุตบอลโลก 2010
|}
== เกียรติประวัติ  ==
เวสต์แฮมยูไนเต็ด
ฟุตบอลลีกแชมเปียนชิป (เพลย์ออฟ) (1): 2011–12
รางวัลส่วนตัว
Hammer of the Year โดยเวสต์แฮมยูไนเต็ด: 2012–13
2014 New Zealand Footballer of the Year, awarded by NZ Football Media Association in November 2015
== อ้างอิง ==
== แหล่งข้อมูลอื่น ==
NZ Football Profile 
Career statistics  Danmarks Radio
บุคคลจากออกแลนด์
นักฟุตบอลชาวนิวซีแลนด์
นักฟุตบอลทีมชาตินิวซีแลนด์
นักฟุตบอลชาวเดนมาร์ก
ชาวเดนมาร์กเชื้อสายนิวซีแลนด์
ผู้เล่นในฟุตบอลโลก 2010
ผู้เล่นในพรีเมียร์ลีก
ผู้เล่นสโมสรฟุตบอลเวสต์แฮมยูไนเต็ด
กองหลังฟุตบอล
นักฟุตบอลในโอลิมปิกฤดูร้อน 2020
อิสนิลอน ฮาปิลอน

อิสนิลอน โตโตนิ ฮาปิลอน (Isnilon Totoni Hapilon; 18 มีนาคม ค.ศ. 1966 หรือ 10 มีนาคม ค.ศ. 1968 – 16 ตุลาคม ค.ศ. 2017) ยังเป็นที่รู้จักโดยชื่อในสงคราม คือ อะบู อับดุลละห์ อัล-ฟิลิปินี (อะบู อับดุลละห์ ชาวฟิลิปปินส์) เป็นผู้ทำสงครามอิสลามชาวฟิลิปปินส์ร่วมกับไอซิส
เขาเคยเป็นหัวหน้ากลุ่มอะบูซัยยาฟ ก่อนที่กองพันของพวกเขาให้คำมั่นสัญญาว่าจะจงรักภักดีต่ออะบู บักร์ อัลบัฆดาดี
ในอัลนาบา ซึ่งเป็นจดหมายข่าวประจำสัปดาห์ของไอเอสไอแอลฉบับเดือนเมษายน ค.ศ. 2016 กล่าวว่าฮาปิลอนได้รับการแต่งตั้งให้เป็น "ประมุขแห่งกองกำลังรัฐอิสลามทั้งหมดในฟิลิปปินส์"
และในตอนเช้าของวันที่ 16 ตุลาคม ค.ศ. 2017 เขาถูกสังหารโดยกองทัพฟิลิปปินส์ในยุทธการที่มาราวี พร้อมกับโอมาร์ เมาเต
== อ้างอิง ==
== แหล่งข้อมูลอื่น ==
FBI's Most Wanted Terrorists wanted poster of Hapilon at fbi.gov
PBS article about Janjalani 
Asia Times: "Philippines the second front in war on terror?" 
บุคคลจากจังหวัดบาซีลัน
มุสลิมชาวฟิลิปปินส์
อะบูซัยยาฟ
ผู้ก่อการร้ายที่เอฟบีไอต้องการมากที่สุด‎
สมาชิกรัฐอิสลามอิรักและลิแวนต์
หลอดลมฝอยอักเสบ

หลอดลมฝอยอักเสบ (bronchiolitis) คือภาวะที่มีการอักเสบของหลอดลมส่วนล่างซึ่งมีขนาดเล็กเรียกว่าหลอดลมฝอย มักเกิดจากการติดเชื้อไวรัส ส่วนใหญ่พบในเด็กอายุน้อยกว่า 2 ปี ผู้ป่วยจะมีอาการไข้ ไอ น้ำมูกไหล หายใจมีเสียงหวีด และหายใจลำบาก หากมีอาการรุนแรงอาจมีอาการหอบเหนื่อย สังเกตได้จากการที่มีปีกจมูกบาน หายใจมีเสียงอุดกั้น หรือมีหน้าอกบุ๋มขณะหายใจ หากไม่สามารถกินอาหารหรือน้ำได้เพียงพออาจมีอาการแสดงของภาวะขาดน้ำร่วมด้วย
เชื้อที่เป็นสาเหตุที่พบบ่อยคือไวรัสอาร์เอสวี (72%) หรือไวรัสหวัด (26%) การวินิจฉัยทำได้โดยพิจารณาจากอาการ การตรวจพิเศษอย่างอื่นเช่นการตรวจเอกซเรย์ปอดหรือการตรวจเพาะเชื้อไวรัสมักไม่มีความจำเป็น
โรคนี้ไม่มีวิธีรักษาจำเพาะ ผู้ป่วยส่วนใหญ่สามารถรักษาแบบประคับประคองอาการได้ที่บ้าน บางรายอาจต้องนอนรักษาในโรงพยาบาลเพื่อใช้ออกซิเจน ให้สารน้ำทางหลอดเลือดดำ หรือเพื่อเสริมอาหาร ข้อมูลจากการวิจัยในปัจจุบันบ่งชี้ว่าการพ่นด้วยสารละลายน้ำเกลือความเข้มข้นสูงอาจช่วยได้ ส่วนการรักษาอื่นๆ เช่น ยาปฏิชีวนะ ยาต้านไวรัส ยาขยายหลอดลม หรือการพ่นด้วยอะดรีนาลีน ยังไม่มีข้อมูลชัดเจนว่าจะใช้ได้ผล
เด็กราว 10-30% จะเคยป่วยเป็นหลอดลมฝอยอักเสบอย่างน้อยหนึ่งครั้งก่อน 2 ปี โรคนี้พบได้บ่อยในฤดูหนาว ในรายที่ต้องนอนรักษาในโรงพยาบาลจะมีอัตราการเสียชีวิตประมาณ 1% โรคนี้มีการระบาดเป็นระยะ การระบาดครั้งที่มีบันทึกไว้เกิดขึ้นเมื่อทศวรรษ 1940
==อ้างอิง==
==แหล่งข้อมูลอื่น==
การติดเชื้อเฉียบพลันที่ทางเดินหายใจส่วนล่าง
การอักเสบ
กุมารเวชศาสตร์